
112                                                            DR.30.10.2018                                                                                                                          

 
Dr. Hasan bin Bahrom [Tampin]: Terima kasih, Tuan Yang di-Pertua. Apakah 

kementerian akan menerapkan kembali Falsafah Pendidikan Negara sebagaimana yang 
diungkapkan tadi selaras dengan Falsafah Pendidikan Negara yang telah diluluskan ataupun 
telah dibentangkan. 

Dr. Maszlee bin Malik: Falsafah Pendidikan Negara sebagaimana yang saya telah 
jawab dalam jawapan sebelum ini merupakan tonggak asas terhadap reformasi yang 
dilakukan oleh Kementerian Pendidikan di era Malaysia baharu ini. Terima kasih, Yang 
Berhormat Tampin. KPM juga akan memperkenalkan semula subjek pengajian sivik di semua 
peringkat sekolah dan dalam usaha untuk menghidupkan kembali TV Pendidikan secara 
percuma. Di peringkat universiti pula, KPM bercadang memperkenalkan dua subjek iaitu 
subjek Falsafah dan juga subjek Ethics untuk diajarkan kepada semua siswa dan siswi di 
universiti awam di Malaysia.  

Kedua, salah satu aspek yang sedang mendapat perhatian serius KPM kini adalah 
untuk meningkatkan kualiti. KPM di era baru mahukan lebih banyak hasil terutamanya kualiti 
para pendidik, kualiti kokurikulum, kecekapan mengurus kos serta struktur PPD dan JPN 
dalam ekosistem yang lebih mampan. KPM mahukan lebih ramai pemimpin yang 
berkebolehan untuk mengemudi perubahan ini di sekolah, di institusi pendidikan TVET dan 
juga di universiti-universiti. 

KPM meyakini bahawa para pendidik yang berkualiti amat diperlukan untuk 
membangunkan institusi-institusi pendidikan yang terpinggir. Maka, sebagai langkah awal 
seramai 41 Pengetua Cemerlang telah ditempatkan di sekolah kurang berprestasi ataupun 
berprestasi rendah yang kini telah dijenamakan semula sebagai Sekolah Harapan. Selain itu, 
KPM telah meletakkan keutamaan untuk menyelesaikan semua Projek Sekolah Daif yang 
selama ini tidak dipedulikan oleh kerajaan terdahulu dan juga KPM sedang meneliti kesemua 
projek yang menelan duit rakyat tetapi gagal disiapkan sebelum ini.  

Ini kerana KPM berpendapat kualiti pendidikan haruslah bermula dengan 
penyediaan infrastruktur asas yang mencukupi. Dalam masa yang sama juga, sebuah 
jawatankuasa mengkaji beban guru sedang bermesyuarat dengan pemegang taruh seperti 
NUTP untuk memastikan menjelang tahun 2019 guru-guru tidak lagi dibebani dengan kerja-
kerja perkeranian. KPM percaya kualiti pengajaran boleh ditingkatkan setelah guru-guru tidak 
lagi terbeban dengan kerja-kerja di luar ruang pembelajaran dan pengajaran. 

KPM di era Malaysia baharu ini juga akan menyediakan latihan dalam perkhidmatan 
kepada guru dan ini akan dilakukan secara intensif. Kita yakin guru-guru yang terlatih akan 
menjadi lebih berkualiti. Di samping itu, KPM juga sedang giat berkomunikasi dengan IPT 
terbabit untuk menukarkan jam-jam latihan yang dilalui oleh para guru melalui Latihan Dalam 
Perkhidmatan (LADAP) untuk diakreditasi dan kemudian menjadi jam kredit di mana akhirnya 
para guru akan mendapat kelulusan di peringkat diploma lanjutan ataupun di peringkat 
master di dalam bidang pendidikan. 

Tuan Yang di-Pertua, KPM menyasarkan penghasilan, dengan izin, scholarly 
teachers iaitu guru cendekiawan di mana di dalam tempoh 10 tahun kita bakal menyaksikan 
majoriti guru-guru kita merupakan pemegang Ijazah Sarjana ataupun Ijazah Master. Hal ini 
akan dilaksanakan tanpa memberikan beban tambahan kepada para guru. 

Ketiga, autonomi dan accountability harus dikembalikan kepada institusi pendidikan. 
Kerajaan baharu ini berpendapat kita tidak boleh lagi menganggap bahawa kita tahu yang 
terbaik untuk sekolah dan universiti semata-mata. Maka kunci untuk mengubah perkara ini 
dalam jangka masa pendek adalah dengan memberikan kebebasan akademik dan 
memberikan kuasa kepada guru-guru dan juga pengetua dan juga kepada siswa dan para 
pensyarah di peringkat universiti. Maka KPM akan meminda AUKU dalam tempoh yang 
terdekat... [Tepuk] Ini akan kita selesaikan sebelum tahun hadapan. 

Namun dalam jangka masa yang sama, sebelum autonomi penuh diberikan KPM 
juga perlu memastikan bahawa pemimpin yang tepat telah diletakkan di tempat yang betul 
dengan harapan semangat kebebasan akademik itu dihayati dan dirasai oleh semua. 

Tuan Sivakumar Varatharaju Naidu [Batu Gajah]: Yang Berhormat Menteri. 

Timbalan Yang di-Pertua [Tuan Nga Kor Ming]: Ya, Yang Berhormat Batu Gajah. 
Sila. 



Dr. Hasan bin Bahrom [Tampin]: Terima kasih, Tuan Yang di-Pertua. Apakah. kementerian akan menerapkan kembali Falsafah Pendidikan Negara sebagaimana yang diungkapkan tadi selaras dengan Falsafah Pendidikan Negara yang telah diluluskan ataupun telah dibentangkan. Dr. Maszlee bin Malik: Falsafah Pendidikan Negara sebagaimana yang saya telah jawab dalam jawapan sebelum ini merupakan tonggak asas terhadap reformasi yang dilakukan oleh Kementerian Pendidikan di era Malaysia baharu ini. Terima kasih, Yang Berhormat Tampin. KPM juga akan memperkenalkan semula subjek pengajian sivik di semua peringkat sekolah dan dalam usaha untuk menghidupkan kembali TV Pendidikan secara percuma. Di peringkat universiti pula, KPM bercadang memperkenalkan dua subjek iaitu subjek Falsafah dan juga subjek Ethics untuk diajarkan kepada semua siswa dan siswi di universiti awam di Malaysia. Kedua, salah satu aspek yang sedang mendapat perhatian serius KPM kini adalah untuk meningkatkan kualiti. KPM di era baru mahukan lebih banyak hasil terutamanya kualiti para pendidik, kualiti kokurikulum, kecekapan mengurus kos serta struktur PPD dan JPN dalam ekosistem yang lebih mampan. KPM mahukan lebih ramai pemimpin yang berkebolehan untuk mengemudi perubahan ini di sekolah, di institusi pendidikan TVET dan juga di universiti-universiti. KPM meyakini bahawa para pendidik yang berkualiti amat diperlukan untuk membangunkan institusi-institusi pendidikan yang terpinggir. Maka, sebagai langkah awal seramai 41 Pengetua Cemerlang telah ditempatkan di sekolah kurang berprestasi ataupun berprestasi rendah yang kini telah dijenamakan semula sebagai Sekolah Harapan. Selain itu, KPM telah meletakkan keutamaan untuk menyelesaikan semua Projek Sekolah Daif yang selama ini tidak dipedulikan oleh kerajaan terdahulu dan juga KPM sedang meneliti kesemua projek yang menelan duit rakyat tetapi gagal disiapkan sebelum ini. Ini kerana KPM berpendapat kualiti pendidikan haruslah bermula dengan penyediaan infrastruktur asas yang mencukupi. Dalam masa yang sama juga, sebuah jawatankuasa mengkaji beban guru sedang bermesyuarat dengan pemegang taruh seperti NUTP untuk memastikan menjelang tahun 2019 guru-guru tidak lagi dibebani dengan kerja- kerja perkeranian. KPM percaya kualiti pengajaran boleh ditingkatkan setelah guru-guru tidak lagi terbeban dengan kerja-kerja di luar ruang pembelajaran dan pengajaran. KPM di era Malaysia baharu ini juga akan menyediakan latihan dalam perkhidmatan kepada guru dan ini akan dilakukan secara intensif. Kita yakin guru-guru yang terlatih akan menjadi lebih berkualiti. Di samping itu, KPM juga sedang giat berkomunikasi dengan IPT terbabit untuk menukarkan jam-jam latihan yang dilalui oleh para guru melalui Latihan Dalam Perkhidmatan (LADAP) untuk diakreditasi dan kemudian menjadi jam kredit di mana akhirnya para guru akan mendapat kelulusan di peringkat diploma lanjutan ataupun di peringkat master di dalam bidang pendidikan. Tuan Yang di-Pertua, KPM menyasarkan penghasilan, dengan izin, scholarly teachers iaitu guru cendekiawan di mana di dalam tempoh 10 tahun kita bakal menyaksikan majoriti guru-guru kita merupakan pemegang Ijazah Sarjana ataupun Ijazah Master. Hal ini akan dilaksanakan tanpa memberikan beban tambahan kepada para guru. Ketiga, autonomi dan accountability harus dikembalikan kepada institusi pendidikan. Kerajaan baharu ini berpendapat kita tidak boleh lagi menganggap bahawa kita tahu yang terbaik untuk sekolah dan universiti semata-mata. Maka kunci untuk mengubah perkara ini dalam jangka masa pendek adalah dengan memberikan kebebasan akademik dan memberikan kuasa kepada guru-guru dan juga pengetua dan juga kepada siswa dan para pensyarah di peringkat universiti. Maka KPM akan meminda AUKU dalam tempoh yang terdekat... [Tepuk] Ini akan kita selesaikan sebelum tahun hadapan. Namun dalam jangka masa yang sama, sebelum autonomi penuh diberikan KPM juga perlu memastikan bahawa pemimpin yang tepat telah diletakkan di tempat yang betul dengan harapan semangat kebebasan akademik itu dihayati dan dirasai oleh semua. Tuan Sivakumar Varatharaju Naidu [Batu Gajah]: Yang Berhormat Menteri. Timbalan Yang di-Pertua [Tuan Nga Kor Ming]: Ya, Yang Berhormat Batu Gajah. Sila.